пазара. Според условията на Регламент (ЕИО) No 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храни (7) и за ограничен период в съответствие с Регламент (ЕО) No 889/2008 търговията на такива вина при спазване на изискванията за етикетиране съгласно посочения регламент следва да се разрешава до изчерпване на наличностите.
 (10)
 Някои от складираните вина са произведени вече по енологичен процес, който съответства на правилата за производството на биологично вино, определени в настоящия регламент. Когато това може да се докаже, използването на знака на Общността за биологична продукция, посочен в член 25, параграф 1 от Регламент (ЕО) No 834/2007, който от 1 юли 2010 г. се нарича „знак на Европейския съюз за биологична продукция“, следва да бъде разрешен, за да се даде възможност за обективно сравнение и конкуренция между биологичните вина, произведени преди и след влизането в сила на настоящия регламент. Ако случаят обаче не е такъв, виното следва да се етикетира само като „вино от биологично грозде“, без да носи „знака на ЕС за биологична продукция“, при положение че виното е произведено в съответствие с Регламент (ЕИО) No 2092/91 и Регламент (ЕС) No 889/2008, преди да бъде изменен с настоящия регламент.
 (11)
 Поради тази причина Регламент (ЕО) No 889/2008 следва да бъде съответно изменен.
 (12)
 Мерките, предвидени в настоящия регламент, са в съответствие със становището на регулаторния Комитет по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 889/2008 се изменя, както следва:
 1)
 Дял II се изменя, както следва:
 a)
 в член 27, параграф 1, уводното изречение се заменя със следния текст:
 „За целите на член 19, параграф 2, буква б) от Регламент (ЕО) No 834/2007 само следните вещества могат да бъдат използвани при преработката на биологични храни, с изключение на продуктите от лозаро-винарския сектор, за които се прилага глава 3а:“;
 б)
 вмъква се нова глава 3а:
 „ГЛАВА 3а
 Конкретни правила за производството на вино
 Член 29б
 Обхват
 1. В настоящата глава се определят конкретни правила относно биологичното производство на продуктите на лозаро-винарския сектор, посочени в член 1, параграф 1, буква л) от Регламент (ЕО) No 1234/2007 на Съвета (8).
 2. Прилагат се регламенти (ЕО) No 606/2009 (9) и (ЕО) No 607/2009 (10) на Комисията, с изключение на случаите, когато в настоящата глава изрично е предвидено друго.
 Член 29в
 Употреба на някои продукти и вещества
 1. За целите на член 19, параграф 2, буква а) от Регламент (ЕО) No 834/2007 продуктите от лозаро-винарския сектор се произвеждат от биологични суровини.
 2. За целите на член 19, параграф 2, буква б) от Регламент (ЕО) No 834/2007 за производство на продукти от лозаро-винарския сектор, включително по време на процесите и енологичните практики, могат да се използват само продуктите и веществата, изброени в приложение VIIIа към настоящия регламент, при спазване на условията и ограниченията, посочени в Регламент (ЕО) No 1234/2007 и Регламент (ЕО) No 606/2009, и по-специално в приложение I А към споменатия регламент.
 3. Продуктите и веществата, изброени в приложение VIIIа към настоящия регламент и обозначени със звездичка,